PRAKTISK (gjennomføringen)

Praktisk informasjon

 * Sted: Disen Gård, sentralt i Oslo
 * Dato: 24.mai 2014. Obligatorisk oppmøte 10:00.
 * Antall spillere: Ca 50
 * Språk: Norsk
 * Påmeldingsavgift: 250 (inkl. enkel servering)

Setting

 * Fantasylaiv inspirert av 1700-tallets Firenze.
 * Handler om tre mafiafamilier: Scarpia, Gabrieli og D'Angelis.
 * Primært relasjonsdrevet: Familiene er like avhengige av å samarbeide som å konkurrere.
 * Dramatisk-realistisk spillestil: Aktivt ansvar for egen og andres spillopplevelse. Handlinger og reaksjoner spilles ut for å forsterke spillet og immersjonen (innlevelsen).
 * Inlaiv befinner vi oss på familienes felles fristed Cosa Nostra. Familiene har vært igjennom to store konflikter som har svekket dem. Deres erkefiende Hertugen er nå død, og fremstående medlemmer av familiene har blitt invitert for å feire, men også ta viktige beslutninger for å avgjøre familienes fremtid.
 * For inspirasjon, se her: Kjente mafiafilmer/serier som Gudfaren og The Borgias anbefales.

Stedet

 * Disen gård ligger sentralt i Oslo.
 * Lokalet er flott, men har noe begrenset plass.
 * Fasiliteter: Innlagt vann, to toaletter, fullt utstyrt kjøkken.
 * Stedet har innsyn fra eiendommene rundt. Regn med å se andre enn spillere ila laiven. Vennligst ta hensyn til dette.
 * Det vil være et musikkanlegg tilgjengelig. Man spiller da på at det spilles opp til dans, eller er lett musikk i bakgrunnen.
 * Det er også et piano på stedet. Vi oppfordrer til bruk av dette, eller å bidra med egne sang -og musikkinnslag.

Regler
Før du melder deg på laiven, skal du ha forstått og akseptert reglene. Spillereglene er til for å beskytte alle som deltar, og brudd på disse kan medføre bortvisning fra arrangementet.

Kutt

Dersom en alvorlig situasjon skulle oppstå eller du opplever at dine grenser -som spiller- er overtrådt på en slik måte at spillet ikke kan fortsette, skal du tydelig si "kutt". Alt spill rundt deg skal da opphøre inntil situasjonen er oppklart.

Brems

Dersom du opplever at dine grenser -som spiller- er i ferd med å overskrides av andre spillere, skal du tydelig si "brems". Den utløsende handlingen skal da umiddelbart avbrytes. Dette er et signal om "hit, men ikke lenger".

Grønt

Hvis du er i en spillsituasjon du ønsker å spille ut, men oppfatter at en annen spiller nøler fordi han/hun er usikker på hva du som spiller mener er ok, kan du si "grønt". Spilleren kan da fortsette spillsituasjonen.

Alkohol

De (over 18) som ønsker kan få servert en liten mengde vin til måltider ila laiven. Medbragt alkoholholdig drikke er ikke tillatt under laiven, men ta gjerne med alkoholFRI vin om du ønsker dette.

Røyking

Røyking er kun tillatt ute. Vis hensyn til naturen og andre spillere.

Ild

Bruk av åpen ild er ikke tillatt. Slukk brennende lys før du forlater rommet.

Våpenbruk

Om det passer til rollen din, er det tillatt å ha med:

- Kopier av flintlåsvåpen med eller uten kruttlapper

- Dolker i latex kjøpt fra et godkjent firma

- Korder/sverd i metall TIL PYNT.

Kvalifiserte blankvåpenutøvere kan etter avtale med arrangører medbringe funksjonelle våpen. Eventuelle kamper skal da koreograferes og øves inn på forhånd.

Kamp

Kamp er ikke fokus for denne laiven, men om det skulle bli aktuelt, er reglene som følger: Nevekamp, knivkamp eller pistolbruk skal foregå i form av dueller, med mindre noe annet er avtalt på forhånd. Mulige kamper avtales -i forkant- av laiven, eller rollespilles på basis av rollene.

Gi alltid mulighet til en vei ut i forbindelse med dueller.

Intimitet

Dersom rollen din skulle komme i en situasjon der spill på dette er aktuelt, står spillerne seg imellom fritt til å komme frem til hvordan dette løses i spill. En mulighet er systemet med øyenkontakt og berøring av "ufarlige" områder på kroppen. Husk at det kan være en fordel å overdrive lydbruken hvis det skal skape spill for andre. Spill på voldtekt er ikke tillatt.

I denne settingen hvor det er så mange forskjellige former for maktutøvelse kan det seksuelle bli en del av det. (Men forsiktig med hvordan denne utøvelsen foregår. Gå heller off og spør personen om det er greit!)

Offlaiving

Vi forventer at alle holder seg i rolle under hele arrangementet og bidrar til å opprettholde illusjonen. Praktiske beskjeder kan tas i rolle. Unntaket er kuttsituasjoner.

Skade/ansvar

Arrangørene tar ikke ansvar for skade påført deg selv, andre eller eiendom i forbindelse med arrangementet. Du kan bli holdt erstatningsmessig ansvarlig dersom slik skade mot formodning skulle oppstå.

Tentativ tidsplan 24. mai

 * Oppmøte (senest) kl: 10:00 (Obligatorisk, etterfulgt av kostymeskift og opprigg)
 * Workshops kl: 11:00
 * Innbrief med påfølgende laivstart kl: 12:00
 * Servering underveis
 * Laivslutt ca kl: 19:00
 * Debrief
 * ALLE hjelper til med å rydde
 * Afterlaiv i Oslo sentrum fra ca 21:00

Laivstart og laivslutt

 * Start : Vi kommer til å starte med at noen spillere er inne på klubben allerede (og er i frys) og andre kan velge å starte utenfor. Vi har et "track" (slutten på "Nessun dorma" ) som vi setter på. Når den er ferdig (varer rundt 30 sekunder) så starter vanlig (danse) musikk, dette er cuet til at man nå er I ROLLE (og man bryter frys). Spillere som starter utenfra kan starte å ankomme fra det tidspunktet


 * Slutt : Når man hører det samme "tracket" ("Nessun dorma" ) som ved spillstart er laiven slutt!